**Referat af bestyrelsesmøde mandag den 17. april 2023 kl. 18**

**Formalia:**

**Tilstede:** Tom, Kirsten, Niels, Linda, Per, Hellen

**Afbud:** Torben, som var sendt på overarbejde i Ringsted

Tom blev valgt som ordstyrer og Hellen referent

**Godkendelse af sidste referat:** Der findes ikke noget særskilt referat fra sidste bestyrelsesmøde, som omhandlede Årsregnskab og indkaldelse til Generalforsamling. Disse dokumenter blev godkendt før indkaldelse til generalforsamlingen.

**Bestyrelsen konstituerede sig:**

Tom – formand

Kirsten – næstformand

Hellen – sekretær

Linda – hjemmesideansvarlig og grøntpose ansvarlig

Niels og Tom – bygningsansvarlige

**Mails:** Tom er som formand ansvarlig for at svare på mails, som er henvendt til bestyrelsen. Han bruger knappen ”svar alle” så hele bestyrelsen er orienterede om hvilket svar, som er givet. På den måde har vi mulighed for at fremstå som en enig bestyrelse.

Ved akutte skader som for eksempel vand eller el, hvor der kræves hurtig handling byder Hellen og Kirsten ind, hvis de har mulighed for det, med svar og kontakt, da de jo oftest er hjemme om dagen.

Bestyrelsens mail er blevet opdateret (den på hjemmesiden, som ejerne kan kontakte os på)

**Der vil blive afholdt bestyrelsesmøder** midt i juni/ midt i august/ sidst i oktober 23 og midt i februar 24. Herudover vil der blive afholdt ”skurmøder” efter behov, første gang tirsdag den 6. juni kl. 17:30, hvor vi skal planlægge Havedagen, som bliver lørdag den 10. juni.

**Hostrups have - hvordan arbejder vi sammen med dem?**

Tom har kontakten med H.H. Der er udleveret nøgle til skuret og aftalt, at mirabellen ud mod Nyvej skal skæres kraftigt tilbage. Derudover skal deres slås græs hver 14 dag. Alle andre fremadrettede aftaler skal aftales med bestyrelsen, så vi kan holde styr på regnskabet.

Bestyrelsen er uenige om, hvor meget ekstra ”service” foreningen skal yde i form af el og vand ved skuret. Vi blev dog enige om, at der kan indhentes tilbud hos vores elektriker. Det gør Hellen i begyndelsen af maj.

**Opfølgning på generalforsamling**

Det er bestyrelsens opfattelse, at stemningen omkring parkering og bomme var mere kritisk end rimeligt. Der er arbejdet hård og vedholdende igennem flere år for at finde en løsning på problemet, men i sidste ende handler det om at de enkelte ejere skal vise fleksibilitet og godt naboskab og det er et problem, som bestyrelsen ikke kan løse.

**Bomme**

Tom og Linda går videre med projektet. Der sigtes mod at der kan afholdes en ekstraordinær generalforsamling i begyndelsen af september, hvis kommunen giver grønt lys. Ellers falder sagen.

**Indgangspartier og fjernelse af hegn**

Første del af projektet er fjernelse af fodhegn ved nr. 10, der kan måske plantes fx kirsebærlaurbær, fjernelse af hegn ved nr. 14, der skal ikke genplantes. Fjernelse af hegn og vandtønde ved nr. 65, der kan plantes enkelte buske. De 3 berørte boliger varsles skriftligt – det gør Hellen, men det er ikke besluttet, hvem der skal udføre opgaven.

**Vandtønde bag skuret og nye borde/bænkesæt**

Niels bestiller en 1000 l. tønde, som placeres bag skuret

Niels bestiller også 3 vedligeholdelsesfrie borde/bænkesæt med ryglæn

**Havedag**

Det bliver lørdag den 10. juni kl. 10 til 13, herefter fælles frokost? Hellen laver udkast til invitation. Den skal ud midt i maj måned.

Der etableres et vildt blomsterbed, hvor petange banen ligger. Hertil skal bruges 3m2 jord.

Vi beder Torben indkøbe materialer til klatrevæggen og finde et par aktive forældre til at etablere den på havedagen.

**Eventuelt**

Hellen laver udkast til beboerinformation om , at vi fjerner muligheden for at lægge haveaffald ved skuret og information om sammenhæng mellem vand på vinduerne på stuefacaderne og vand ned fra altanerne.

Hellen anmoder Steen om at følge op på manglende indbetaling af selvrisiko.

Tak for god ro og orden

Hellen

Albertslund 21.april 23

Ps. Jeg er på ferie fra 25. april til 3.maj